Die Ziit isch sehr schnäll vergange und ohni, dass i's gmerkt han, isch de Sack au scho ganz voll gsi. Wie isch das so schnäll gange? I ha mi doch erscht uf de Wäg gmacht? Woni zu de Sunne ufeglueget ha, hani gseh, dass d'Sunne scho ganz obe gschtande isch und scho wieder ufem Wäg, um zwüsched de Böim z'verschwinde. Wie lang bini ächt unterwägs gsi? Plötzli isch mir igfalle, dass am Schmutzli sini Gritibänze und  Läbchüeche sier scho us em Ofe sind. Wo i mir die Gedanke mache, merk i au, wie min Buuch knurred.